open-index/open-wikipedia-markdown huggingface dataset:
Jotunai

Skandinavų mitologijoje **Jotunai** – milžinai, žmonių ir asų priešininkai. Kai kurių dievų tapatybė nėra aiški – ar jie dievai, ar milžinai jotunai (Lokis, Gerda, Skadi ir kt.). Dievas Lokis pradžioje buvo milžinas, tačiau vėliau priimtas į asų tarpą, todėl laikomas dievu.

Milžinų klasifikacija, pvz., „Edoje“, nėra nuosekli, jie skirstomi į pirmykščius šerkšno milžinus hrymtursus ir jotunus, bet neretai hrymtursai, ir net pati pirminė būtybė Imis, taip pat vadinami jotunais arba jotais. Hrymtursai – Imis ir jo tiesioginiai palikuoniai – egzistavo prieš dievus ir žmones, ir kai dievai iš nužudyto Imio kūno kūrė pasaulį, hrymtursai paskendo jo kraujyje. Išsigelbėjo tik Bergelmis – laive kaip Nojus. Tačiau sakmėse hrymtursai minimi ir po pasaulio sukūrimo, šlovinama jų didinga išmintis: Boltornas, Odino motinos tėvas, kuris duoda Odinui magiškąsias runas, ir Vaftrūdnis, su kuriuo Odinas varžosi išmintimi („Giesmė apie Vaftrūdnį“, „Vyresnioji Eda“). Matyt, milžinas yra ir protingasis Mimis, medaus šaltinio, iš kurio išminties semiasi Odinas, šeimininkas. Tai pačiai kategorijai priklauso milžinas Asgardo statytojas.

Jotunai priešpriešinami dievams ne tik laiko, bet ir erdvės atžvilgiu – kaip akmenuoto ir šalto šiaurės ir rytų žemės krašto gyventojai. Dažniausiai minima, kad Jotunai – milžinai iš Jotunheimo („Jotunų žemės“). Jie yra ir stichinių demoniškų gamtos jėgų įsikūnijimas. Jotunai trokšta atimti asų žmonas su jų stebuklingomis brangenybėmis; su jotunais be paliovos kaunasi Toras, nuo jų saugantis Asgardą ir žmonių pasaulį Midgardą. Šios kovos aprašymuose jotunai dažnai apibūdinami kaip kvaili velniai. Lokis tyčia ar netyčia yra asų ir milžinų tarpininkas.

Jotunai – ne tik siaubingi milžinai, bet ir dailios merginos (pvz., Tjacio duktė Skadi), kurios neretai tampa asų žmonomis, jų vaikų motinomis.

### Pagal kosmologiją
Milžinus būtų galima skirstyti pagal gyvenamą pasaulį:
* Jotunheime gyvena jotunai;
* Muspelheime – ugnies milžinai;
* Niflheime – ledo milžinai;

## Ragnarokas
Vadovaujantis skirstymu pagal kosmologiją, ragnaroko metu jotunams vadovavo Lokis, o ugnies milžinams (Muspelheimo sūnums) – Surtas. Galima daryti tokią prielaidą, kadangi ugnies milžinai identifikuojami atskirai nuo jotunų ir vadinami Muspelheimo sūnumis.

Ragnaroko metu Lokis su jotunais ir Surto vadovaujamais ugnies milžinais stoja į mūšį su asais. Surtas sunaikina pasaulį.

Pagal kitą skirstymą, visi milžinai yra jotunai, o ragnarokas vyko tarp Lokio vadovaujamų jotunų ir asų, vadovaujamų Odino.
Šliužiniai

**Šliužiniai** (*Limacidae*) – pilvakojų moliuskų (*Gastropoda*) klasės šeima.

Šių šliužų priekinis kūno galas apdengtas skydo, kojos padas padalytas į tris išilginius laukelius. Nasrai lygūs, pusmėnulio pavidalo, su prasikišusiu viduriniu dantimi, kalkinė plokštelė pasislėpusi po skydu.

Lietuvoje aptinkamos 6 rūšys priklausančios šioms gentims:
* **Limax**:
** Didysis šliužas (*Limax maximus*)
** Juosvasis šliužas (*Limax cinereoniger*)
* **Limacus**:
** Gelsvasis šliužas (*Limacus flavus*)
* **Malacolimax**:
** Grybinis šliužas (*Malacolimax tenellus*)
* **Lehmannia**:
** Miškinis šliužas (*Lehmannia marginata*)
** Šiltnaminis šliužas (*Lehmannia valentiana*)

## Šaltiniai
Brazilijos voras medžiotojas

**Brazilijos voras medžiotojas** (*Heteropoda venatoria*) – voras, turintis turbūt labiausiai veiksmingus neurotoksinius nuodus iš visų gyvenančių vorų. Nuodai stiprūs, užkerta kalio perdavimą organizme. Gaudo pelinius graužikus, skorpionus, šikšnosparnius. Tačiau žmonių mirčių pasitaiko retai, nes rasti efektyvūs priešnuodžiai.

Kitos *Heteropoda* genties rūšys:

* *[[Heteropoda davidbowie]]*

## Šaltiniai
Gelsvasis šliužas

**Gelsvasis šliužas** (*Limacus flavus*) – šliužinių (*Limcidae*) šeimos pilvakojis moliuskas.

Kūnas stambokas, nuo 75 iki 120 mm ilgio. Murzinai gelsvos spalvos. Užpakaliniame gale yra nedidelis kylis. Skydas priekyje siauras, užpakalyje su bukais kampais. Rageliai stori ir ilgi, mėlynos spalvos, o galvos priekis žalsvos spalvos. Kūno gleivės geltonos, ir dėl to gyvūnas yra labai savotiškos spalvos. Kiautas ovalus, plonas. Jaunikliai ryškiai žalio atspalvio. Kojos padas geltonas.

Gyvena rūsiuose, įvairiuose pastatuose, daržuose, soduose. Yra tarpinis šeimininkas vištų parazitų – cestodų (*Davainea proglottina*). 

Lietuvoje retas.
Juosvasis šliužas

**Juosvasis šliužas** (*Limax cinereoniger*) – šliužinių (*Liamcidae*) šeimos pilvakojis moliuskas.

Dydis 150-200 mm. Kūnas su didelėmis rupiomis raukšlėmis, šviesiu kyliu, kuris tęsiasi beveik per visą nugarą. Spalva juoda ar tamsiai pilka, išskyrus kylį ir centrinę kojos sritį, kurie yra balti. Ragučiai stambūs, trumpi. Kiautas panašus į didžiojo šliužo, bet plonesnis, truputį ilgesnis ir siauresnis.

Gyvena miškuose, po lapais ir akmenimis. Minta grybais.

Lietuvoje nelabai dažnas.
Didysis šliužas

**Didysis šliužas** (*Limax maximus*) – šliužinių (*Liamcidae*) šeimos pilvakojis moliuskas.

Tai stambus šliužas, 150-200 mm ilgio, geltonas ar pilkas kaip pelenai, su dviem ar trim daugiau ar mažiau išilginėmis juostomis šonuose. Užpakalinis kūno galas su buku kyliu, o šonais eina 48 eilutės tvirtų elipsinių odos raukšlių. Nugaros raukšlė viduryje 5-6 mm ilgio, o šonų – 3-4 mm ilgio. Skydas pailgas, priekyje apvalus, o užpakalyje kampuotas. Jo viršus lyg marmurinis ar su juodais taškais. Kojos padas baltas, o kūno gleivės bespalvės ir nelabai lipnios. Kiautas plonas, susiplojęs, ovalus. Radulėje labai daug dantukų.

Gyvena rūsiuose, kiemuose, daržuose, parkuose, ant kelmų, medžių kamienų ir miškuose po akmenimis. Minta įvairiais grybais.

Lietuvoje reta rūšis.
Urvas

:*Apie gyvūnų urvus skaitykite [[Urvas (biologija)]]



*'Urvas*' ([[graikų kalba|graik.]] *spelaion*) – požeminė ertmė, ola žemėje. Mokslas, tyrinėjantis natūralius urvus, olas, ertmes, plyšius ir viską kas su jais susiję vadinamas [[speleologija]] (urvotyra, požeminė geografija). Pagal [[speleologija|speleologijoje]] taikomą apibrėžimą į urvas tai tokia ertmė, į kurią gali patekti žmogus ir jis turi būti ne trumpesnis nei 5 m. Urvai yra natūralūs dariniai, todėl žmogaus sukurtos ertmės (pvz., [[Šachta|šachtos]]) nelaikomos urvais.
== Susidarymas ==
Urvais susidaro vykstant geologiniams procesams.
=== Pirminiai ir antriniai urvai ===
Urvai skirstomi į:
* Pirminius, t. y. susidariusius kartu su aplinkinėmis uolienomis. Paprastai tai yra lavos urvai, dažnai nedideli, susidarę stingstant lavai. Tokie lavos urvai susidaro iš lavos kanalų, kai aplink esanti lava sustingsta, o viduje esanti lava teka toliau iki baigiasi lavos išsiveržimas. Tokių urvų yra [[Havajai|Havajuose]], [[Islandija|Islandijoje]], [[Korėja|Korėjoje]].
* Antrinius, t. y. susidariusius vėliau nei aplinkinės uolienos. Į šią kategoriją patenka urvai, kurie susidaro dėl [[Korozija|korozijos]] (cheminio irimo), [[Erozija|erozijos]] (mechaninio irimo) arba [[Tektonika|tektoninių]] veiksnių. Daugiausiai tokie urvai susidaro kartu veikiant korozijai ir erozijai.

== Žinomiausi urvai ir jų sistemos ==



* [[Šovė urvas|Šovė]], [[Lasko urvai|Lasko]], [[Pėš Merl urvas|Pėš Merl]] ir [[Altamiros urvas|Altamiros]] urvuose aptinkami įspūdingiausi [[urvų piešiniai]].
* [[Karlsbado urvai|Karlsbado]] (*Carlsbad*) urvai [[JAV]] [[Naujoji Meksika|Naujosios Meksikos]] (*New Mexico*) valstijoje.
* [[Mamuto urvas]] [[JAV]] [[Kentukis|Kentukio]] (*Kentucky'') valstijoje, ilgis 579 km.
* Giliausias pasaulio urvas - Voronjos urvas gylis 2191 m. Abchazija

### Lietuvoje

* Didžiausias Lietuvos karstinis urvas – Karvės Ola
* Giliausias Lietuvos karstinis urvas – Žalsvasis šaltinis
* Vienintelis Lietuvoje kvartero dariniuose – Čiobiškio urvas
Šliužas

: *Apie kaimą Šilalės rajone žr. [[Šliužos]]*.

**Šliužas** – bendrinis žodis, apimantis visus pilvakojus moliuskus (*Gastropoda*) neturinčius kriauklės (pilvakojai su kriaukle vadinami sraigėmis). Skirstomi į jūrinius ir sausuminius. Šliužai prarado kriauklę evoliucijos proceso metu, tačiau jų gyvybiniai organai pasiliko viršutinėje kūno dalyje.

Galvoje yra čiuopikliai ir akys. Burna dantyta. Minta daugiausia augalais, nuokritomis, tačiau yra ir plėšrių rūšių.

## Lietuvoje

Lietuvoje aptinkama 18 šliužų rūšių, priskiriamų šioms šeimoms:
* Šliužiniai (*Limacidae*)
* Dirvašliužiniai (*Agriolimacidae*)
* Arioniniai (*Arionidae*; dar vadinami plikšliužiniai)

## Šaltiniai
Frėja

Skandinavų mitologijoje **Frėja** – vaisingumo deivė, Njordo ir Skadi duktė, Freiro sesuo. Vanų grupės deivė, po dievų karo asų įkaitė. Buvo ištekėjusi už Odino, susilaukė dviejų dukterų Hnosos ir Gersimi. Frėja buvo laikoma pačia trokštamiausia deive. Turėjo nuostabų vėrinį Brisingameną ir apsiaustą su erelio plunksnomis, kuris apsivilkusiam leisdavo pasiversti į bet kokį paukštį. Apsiaustą buvo paskolinusi Lokiui, kai šis keliavo vaduoti Idunos. Frėja labai mėgo brangenybes, vieną savo dukterų pavadino „Hnos“, kas reiškia „brangenybė“.

Kai ji panorėjo nuostabaus vėrinio Brisingameno, kurį pagamino keturi dvergai: Alrikas, Berlingas, Greras ir Dvalinas; Frėja užmokėjo praleisdama po naktį su kiekvienu amatininku, iš viso keturias naktis. Vėliau Lokis pavogė Frėjos vėrinį. Lokį nugalėjo ir vėrinį grąžino Heimdalas.

Jos nuolatos siekia milžinai, minima, kad keli jotunai jai piršosi, buvo ją pagrobę. Frėja visada pasiūlymus tekėti atmesdavusi. Buvo ištekėjusi tik už dievo Odino. Dvi Odino žmonos, Frėja ir Frigė kartais yra tapatinamos, tačiau yra skirtingos deivės, kurių skirtingos funkcijos, asmenybės bei simboliai. Frėja ir Frigė dažnai vaizduojamos drauge.
Boras (reikšmės)

Žodis **boras** gali reikšti:

* boras – cheminis elementas;
* boras – žuvis iš afrikinių lašišakarpių šeimos;
* boras – žmogus, priklausantis dinkų borų genčiai;
* Boras – skandinavų dievas;
* Burosas () – miestas Švedijoje;
* Boras (Serbija) – miestas Serbijoje;
* Boras (Rusija) – miestas Rusijoje;
* Boras – miestas Pietų Sudane;
* Nilsas Boras – danų fizikas.
* Bor – Lenkijos gamybos 7,62x51 mm NATO kalibro snaiperinis šautuvas

Panašūs terminai:
* bora – stiprus vėjas iš kalnų
Varė

:: *Apie Graikijos miestą žr. [[Varė (Graikija)]]*.

Skandinavų mitologijoje **Varė** (*Var*) – asų grupės deivė. Ji klausosi priesaikų ir susitarimų tarp vyro ir moters, priesaiką sulaužiusįjį nubaudžia. Deivės garbei priesaikos buvo vadinamos vararomis (deivė *var* – priesaika *varar*).
Freiras

Skandinavų mitologijoje **Freiras** – vanų kilmės dievas, derlingumo dievas. Po dievų karo tapo asų įkaitu. Njordo ir Skadi sūnus, Gerdos vyras, Frėjos brolis. Jis valdo lietų, saulės šviesą ir Žemės augalus. Freirui tarnauja trys tarnai: pasiuntinys Skirniras, Bigviras ir Beila. Mitinis Švedijos valdovas, Njordo įpėdinis, Freiro sostą paveldėjo sūnus Fjolnis.

Skirnismál poemoje minima, kad Gerdą teko įkalbinėti ištekėti už Freiro, kadangi ji priešinosi santuokai ir buvo atmetusi Freiro pasiuntinio Skirniro pasiūlymą, net kai šis atnešė vienuolika auksinių obuolių ir auksinį žiedą Draupnirą. Galiausiai Skirniras pagrasino, kad bus panaudotas Freiro kardas ir visa Žemė bus padengta ledu, tada Gerda sutiko tekėti.

Freiro atributai:
* Gulinburstis – auksašeris šernas;
* Skydblandis – stebuklingas laivas, kurį pagamino Dvalinas;

Ragnaroko metu kovos su Surtu, vienas kitą užmuš.
Stebulės pavara

**Stebulės pavara** () – dviračių pavarų dėžės tipas, kuriame visa pavarų perjungimo sistema yra užpakalinės stebulės viduje, šiuo būdu apsaugota nuo tiesioginio aplinkos poveikio. Praeityje tokia konstrukcija taip pat naudota ir motocikluose (dabar tai pasitaiko retai). Pavara perjungiama trosu, kurio įtempimą keičia ant dviračio rankenos sumontuotas reguliatorius.

Stebulės pavara dažniau naudojama įvairių Europos žemyno šalių dviračiuose. Ji buvo užpatentuota jau 1902 m. Šiuo metu (ypač Anglijoje ir Amerikoje) ją neretai pakeičia vėliau pasirodžiusi keletą įvairaus skersmens žvaigždučių turinti grandininė pavara. Stebulės pavara labiau tinka kasdieniniam praktiniam naudojimui skirtuose dviračiuose (grandininė pavarų dėže geriau pasiteisina sportiniuose modeliuose).

## Privalumai
* Mechanizmas apsaugotas nuo aplinkos poveikio.
* Pavaras galima perjungti ir dviračiui nejudant. Tai patogu mieste.
* Mažiau šansų sugadinti pavarą transportuojant.

## Trūkumai
* Dėl vietos ašyje trūkumo tokia galimų perdavimo koeficientų pasirinkimas palyginti ribotas. Paprastai būna ne daugiau kaip trys ar keturi greičiai, nors kai kurios sistemos jų turi net keturiolika.
* Stebulės pavara yra palyginus sunki ir, palyginus su keleto žvaigždučių pavarų perjungimo sistema, brangesnė.
* Kai kada teigiama jog stebulės pavara yra mažiau efektyvi (didesni jėgos nuostoliai), tačiau tai teisinga tik jei su ja lyginama grandininė pavarų dėžė yra švari ir beveik nauja.
Kamuolinis spiečius

**Kamuolinis spiečius** – beveik taisyklingos sferos formos, labai tankūs žvaigždžių telkiniai. Didžiosios dalies kamuolinių spiečių skersmuo 50-150 šviesmečių, o masė daugiau nei 100 kartų viršija mūsų Saulės masę.
 
Yra vieni seniausių – amžius 10-13 mlrd. metų – Galaktikos objektų. Kamuolinį spiečių sudarančios žvaigždės turi 10-200 kartų mažiau metalų negu Saulė. Kamuoliniai spiečiai sudaryti iš nuo 10 tūkstančių iki kelių milijonų žvaigždžių, skrieja ekscentrinėmis orbitomis aplink Galaktikos centrą. Paukščių Take atrasti 158  kamuoliniai spiečiai. 
Kamuolinių spiečių tyrimai padeda suvokti žvaigždžių evoliuciją.

## Nuorodos
Igdrasilas

**Igdrasilas** () – pasaulio medis skandinavų mitologijoje, milžiniškas uosis. Medis yra pagrindinė skandinavų kosmologijos struktūra, apjungianti devynis pasaulius.

Viena Igdrasilo šaka siekia Asgardą, kita – Jotunheimą, trečioji – Niflheimą. Kiekviename iš pasaulių teka po šaltinį: Asgarde – Urdas, Jotunheime – Mimis, Niflheime – Hvergelmis.

Pačiame medžio viršuje tupi milžiniškas gaidys arba erelis Vidofnis, o jam ant kaktos sėdi vanagas Vedrfolnis. Šaknis ties Niflheimu graužia slibinas Nidhogas. Medžio kamienu aukštyn ir žemyn bėgioja voverė Ratatoskas, kuri palaiko ginčą tarp slibino ir erelio. Taip pat ties Igdrasilo viduriu yra keturi elniai: Duneiras, Duratoras, Dvalinas ir Dainas, kurie graužia Igdrasilo žievę. Ant Igdrasilo yra elnias Eiktiurnis ir ožka Heidrūna, kurie ėda Igdrasilo lapus.
Gna

Skandinavų mitologijoje **Gna** – deivės Frigės tarnaitė, pasiuntinė. Minima kartu su deivėmis Fila ir Hline. Gna rūpinasi Frigės reikalais pasaulyje. Tikriausiai todėl turi arklį Hofvarpnį, kuris galėjo keliauti oru. Gna yra viena iš daugelio Frigės tarnaičių, kurias paminėjo islandų mitografas Snoris Sturlusonas.
Hlinė

Skandinavų mitologijoje **Hlinė** („gynėja“) – deivės Frigės tarnaitė, apsaugos deivė. Viena iš trijų pagrindinių deivės tarnaičių kartu su Fila ir Gna. Jos pareiga ginti žmones ir nuraminti sielvartaujančius mirtinguosius.
Argentitas

**Argentitas** – galenitų grupės mineralas, sidabro sulfidas (Ag2S). Dažniausiai randamas dendritais, daug rečiau grublėto kubo ar oktaedro formos. Turi kubinį skilimą, būdingą galenitams. Pavadinimas kilo nuo lotyniško žodžio *argentum* 'sidabras'. Yra žinoma vario atmaina **jalpaitas** pavadintas pagal vietovę Meksikoje – Jalpa.

Kietumas pagal Moso skalę 2.5, savitasis tankis 7.3.

Mineralas juodai pilkos spalvos, metalinio blizgesio.

### Radavietės
Dideliais kiekiais randamas mineralinėse gyslose ir formuoja sidabro rūdos telkinius (Meksika ir Komstoko Loudas Nevadoje).

Mineralas pirmą kartą minimas G. Agrikolos 1529 m., bet *argentitu* jį 1845 m. pavadino Austrijos mineralogas ir geologas W. Haidingeris.

## Šaltiniai
Briseidė

**Briseidė** graikų mitologijoje – Lirneso našlė. Vėliau Achilo mylimoji, pakliuvusi jam kaip vergė, bet pasigailėjęs Achilas ją paleido į laisvę. Trojos karo laikotarpiu būdami kartu jie pamilo vienas kitą ir žuvus Achilui, Briseidė ilgai jo gedėjo.
 
Achilas buvo stipriai ją įskaudinęs, bet kai jam prašviesėjo protas, po karalaičio Hektoro nužudymo, jis atsiprašė Briseidės.

Briseidė buvo Trojos pusėje, bet mintyse meldė, kad Achilas liktų gyvas. Be to, ji tikėjo, kad jis negalėtų naikinti merginos gimtojo miesto ir Achilas nebuvo prieš tai nusiteikęs.
Saturnas (reikšmės)

**Saturnas** gali reikšti:

* Saturnas – Saulės sistemos planeta;
* Saturnas (mitologija) – vienas seniausių dievų Romėnų mitologijoje;
* Saturnas V – buvusi vienkartinė, skysto kuro, daugiapakopė raketa.
* Saturn – kompanija automobilių gamintoja ir jos automobilių markė:
** Saturn Aura;
** Saturn ION;
** Saturn Outlook;
** Saturn Sky;
* Saturnas – ežeras Sichote Alinio kalnuose (Primorjė, Rusija);
* Saturnas, *NGC 7009* – planetinis ūkas Vandenio žvaigždyne;
* MGS Saturn () – Rusijos mašinų gamybos kompanija, besispecializuojanti dujų turbininių variklių aviacijai ir laivynui gamyboje;
* Saturn () – Rusijos Federalinės bausmių vykdymo tarnybos specialiosios paskirties (specnazo) būrys Maskvos mieste;
* futbolo klubai:
** FK Saturn – buvęs futbolo klubas iš Ramenskojės miesto (Maskvos sritis, Rusija);
** FK Saturn – futbolo klubas iš Naberežnyje Čelnų miesto (Tatarstanas, Rusija);
** FK Сатурн-1991 – buvęs futbolo klubas iš Sankt Peterburgo (Rusija);
** FK Saturn – futbolo klubas iš Rybinsko miesto (Jaroslavlio sritis, Rusija) senasis pavadinimas, dabar – FK Rybinsk.

Susiję terminai:
* Saturn apdovanojimas – fantastinių ir siaubo filmų apdovanojimas
* Sega Saturn – video žaidimų konsolė
* Mažasis Saturnas – kodinis Vidurio Dono puolamosios operacijos pavadinimas (Stalingradas, 1942 m. gruodis).
Pentesilėja

Graikų mitologijoje **Pentesilėja** – amazonių karalienė, Arėjo ir Otreros duktė, Hipolitės, Antiopės ir Melanipės sesuo. Viena žymiausių amazonių, žuvusi Trojos kare. 

Medžiodama elnią ietimi užmušė seserį Hipolitę. Po šio incidento buvo apimta širdgėlos ir norėjo tik mirti, tačiau mirtį norėjo sutikti garbingai, mūšio lauke, kaip karė amazonė. Dėl šios priežasties nusprendė dalyvauti Trojos kare ir prisijungti prie miesto gynėjų. 

Sakoma, kad mūšyje ją nukovė Achilas. Kada Achilas užmušė amazonę, pastebėjo šios grožį, o kai vienas iš graikų kareivių Tersitas pasijuokė iš jo, Achilas jį užmušė. Vėliau dauguma graikų reikalavo, kad Achilas įmestų Pentesilėjos palaikus į upę, galiausiai didvyris turėjo nusileisti.

Kartu su Pentesilėja Trojos kare dalyvavo dvylika amazonių, tarp jų Antibrotė, Ainija ir Kleitė. Tačiau Kleitės laivas dėl vėjo, kuris pakeitė laivo kursą, niekada nepasiekė Trojos.
Jūros banga

**Jūrų bei vandenynų bangos** – bangos, susidarančios vandens paviršiuje

Jūros paviršius niekada nebūna visiškai ramus, netgi tykiu oru. Vėjai raibina paviršių sukeldami vilneles. Jeigu stiprus vėjas pučia be perstojo, vilnelės išauga į bangas. Reiktų atkreipt dėmesį, kad banga nėra vandens srovė, ji niekur neplaukia ir nejuda į priekį, ji visuomet lieka toje pačioje vietoje. Bangavimas priklauso ne tik nuo vėjo, bet ir nuo vandens ploto, bei dugno paviršiaus. Bangos atsiranda judančio oro (vėjas) trinties su vandens paviršiumi sąveikos. 

Pagal Džefrio teoriją, atsiradus pradiniam bangavimui, jis dar labiau stabdo oro judėjimą, sudarydamas oro sūkurius. Kai oro srautas spaudžia antvėjinę bangos pusę, o krisdamas nuo bangos – spaudžia pavėjinę bangos pusę priešinga kryptimi tuo dar padidindamas bangavimą.

Silpnai išjudintame vandens paviršiuje atsiranda mažos, trumpos bangelės, kurios išjudinimo priežasčiai išnykus yra slopinamos vandens kapiliarinės įtampos, todėl vadinamos kapiliarinėmis bangomis. Išoriniai jėgai stiprėjant kapiliarinė įtampa greitai pasidaro nebereikšminga, ji viršijama gravitacijos, kuri stengiasi vertikalų vandens paviršių grąžinti į ramybės būseną arba kitaip – vienodo vandens tankumo lygį. Kai viršūnė pasiekia 120° – bangos viršūnė tampa nestabili ir lūžta.

Fizikai bangavimą aiškina orbitinių vandens dalelių judėjimu. Bangos energija susideda iš potencinės ir kinetinės jėgų, kuri yra vandens dalelių judėjimas bangos viduje.

Toliau pagal Džefrio teoriją: sąveikaujant oro trinčiai į vandens paviršių palaipsniui bangos greitis tampa lygus 3/4 vėjo greičio. Bangų greitis randamas: v=3*P. Iš čia v – bangų greitis (mazgais), P – bangų periodas (sekundėmis – SI). Bangų periodas apskaičiuojamas į vandenį išmetus vėjo minimaliai įtakojamą daiktą, skaičiuojant sekundžių kiekį, per kokį laiko tarpą daiktas pakils ant sekančios bangos viršūnės. Laikas dalinamas iš pasirinktų laiko tarpų vidurkio ir taip gaunamas vidurkinis bangos periodas. 

Artėdamos prie sausumos, bangos aukštėja ir stiprėja, kol galiausiai ištykšta klostydamos paplūdimyje nuosėdas arba ardydamos krantus.

## Bangavimo klasifikavimas:

* pagal kilmę:
** vėjo sukeliamos,
** potvynių ir atoslūgių,
** anobarinės (dėl staigaus atmosferinio slėgio pokyčio),
** laivų sukeliamos,
** dėl ledkalnio ar atitrūkimo lūžio;

* pagal jėgos poveikį:
** laisvosios, negyvos (jėgos nebeveikia susikūrusios bangos),
** priverstinės (kada jėgos nenustoja veikti);

* pagal bangos elementų pokyčius laike:
** susiformavusios,
** nesusiformavusios;

* pagal padėtį vandens paviršiaus atžvilgiu:
** išorinės (susikūrusios jūros paviršiuje),
** vidinės (susikūrusios tam tikrame gylyje);

* pagal bangos ilgį ir jūros gylį:
** trumpos (kada bangos ilgis žymiai mažesnis už jūros gylį),
** ilgos (kada bangos ilgis didesnis už jūros gylį);

* pagal bangų rūšį:
** gravitacinės,
** planitarinės,
** persiduodančios.

## Bangavimas balais (jūrinis žinynas)
Mimis

Skandinavų mitologijoje **Mimis** (**Mimiras**) – išminties šaltinio šeiminkas. Kilmė neaiški. Laikomas asų dievu arba milžinu. Garsėjo žiniomis ir išmintimi. Dievas Odinas nukeliavo į Jotunheimą, milžinų žemę, kad įgautų visažinės Mimio išminties atsigėręs iš jo saugomo šaltinio. Tačiau kaip užmokestį turėjo palikti vieną akį.

Buvo pagrindinis dievo Henio patarėjas. Po dievų karo Mimis tapo asų įkaitu pas vanus. Vanai nusuko Mimio galvą ir nusiuntė Odinui, kur šis ją atgaivino ir ji tapo Odino patarėja.
Trimas

Skandinavų mitologijoje **Trimas** (**Thrimas**) – jotunas, Jotunheimo valdovas. Bergfino tėvas. Trimas buvo pavogęs dievo Toro kūjį Mjolnį, už kurį norėjo gautį Frėją į žmonas. Tačiau Toras užmušė milžiną bei jo visus gentainius.

Legenda pasakoja, kad kai buvo pavogtas Toro kūjis, į Jotunheimą iškeliavo Lokis sužinoti, kas pavogė kūjį. Pats pirmasis jam ir pasitaikė Trimas, kuris prisipažino pavogęs kūjį, o už jį kaip išpirkos norintis vesti deivę Frėją. Tai sužinoję visi susirinkę asai nutarė, kad į Jotunheimą turi keliauti Toras, persirengęs Frėja, ir Lokis, persirengęs Frėjos tarnaite. Toras buvo pasidabinęs Brisingamenu nepakartojomo grožio Frėjos vėriniu. Apgautas Lokio gudrybės Trimas pakvietė į svečius savo seserį, kad ši atneštų Mjolnį ir padėtų Frėjai (Torui) ant kelių bei paimtų mainais kokią nors dovaną (vestuvių ritualas apsikeitimas dovanomis). Gavęs kūjį Toras užmušė Trimą, visą milžino šeimą ir svečius.
Žodis

**Žodis** – mažiausias kalbos vienetas, turintis prasmę bei reikšmę. Tai gramatinis vienetas.

Kalbotyra ir jos šakos tiria žodžius: šaka žodžių daryba – žodžių darybą, etimologija – žodžių kilmę, frazeologija – nusistovėjusias žodžių jungtis, leksikologija – žodyną, leksikografija – žodynų sudarymą, morfologija – žodžių formą, semantika – žodžio leksinę reikšmę.

## Gramatika
Gramatikoje žinomos tokios rūšys kaip veiksmažodis, būdvardis, skaitvardis, prieveiksmis, prielinksnis, įvardis ir kt.

## Šaltiniai

## Nuorodos
Snotra

**Snotra** Skandinavų mitologijoje – asų deivė. Protinga ir švelni, išminties deivė, tapatina su deive Frige. Tačiau islandų mitografas Snoris Sturlusonas Frige ir Snotra išskiria kaip skirtingas deives. Iki dabartinių laikų neišliko jokių įrodymų, kurie leistų atskirai identifikuoti šias deives.
Ranė

Skandinavų mitologijoje **Ranė** – jūros ir audros deivė, į tinklus rinkusi skenduolius. Su vyru Egiu turėjo devynias dukteris. Ranės dukterys identifikuojamos kaip Heimdalo motinos. Ji paskandindavo laivus, o į savo tinklus rinkdavo nuskendusius jūreivius, kuriuos nusinešdavo į savo buveinę jūros dugne. Ranės skenduoliai nepatekdavo nei į Valhalą, nei į Helheimą

## Šaltiniai

* Encyclopedia Mythica
Bergelmis

Skandinavų mitologijoje **Bergelmis** (**Bergelmiras**) – Turdgelmio sūnus, Imiro anūkas. Po Imiro mirties jo kraujyje nuskendo visi Imiro palikuonys, išskyrus Bergelmį ir jo žmoną (pan. kaip Biblijoje aprašytas Nojus ir tvanas). Iš Bergelmiro ir jo žmonos kilo naujos šerkšno milžinų kartos.
Trudgelmis

Skandinavų mitologijoje **Trudgelmis** (**Thrudgelmiras**) – šerkšno milžinas. Jis buvo pirmojo milžino Imiro sūnus, Bergelmio tėvas. Šešiagalvis milžinas Trudgelmis užaugo iš Imiro prakaito. Mirė paskendęs tėvo kraujyje kaip ir visi Imiro palikuonys, išskyrus Bergelmį ir jo žmoną, kurie vieninteliai išsigelbėjo.
Xwd

**xwd** () – kompiuterinė programa, skirta X Window rodomo grafinės sąsajos lango (arba ir viso ekrano) vaizdinei kopijai gauti. Surinkus komandą, pelės kursorius pakeičia formą, ir juo reikia nurodyti į norimą „nufotografuoti“ langą. Lango turinys bus išsaugotas *.xwd* formatu.

Tokį failą galima atversti su GIMP arba kita komanda **xwud** (*xwud - in failas.xwd*). Prireikus jį galima ir tiesiogiai konvertuoti į JPEG ar kurį kitą grafinį formatą komanda **convert** (*convert failas.xwd failas.jpg*).

## Dažniausiai naudojama sintaksė

 xwd -out mano_byla.xwd

Lango vaizdas bus išsaugotas nurodytame faile (šiuo atveju *mano_byla.xwd*).

## Dažniausiai naudojami raktai
* **-out ''faila''s** failas, kuriame bus išsaugotas lango ar ekrano vaizdas.
* **-nobdrs** išsaugoti lango turinį, bet ne jį gaubiantį X-Windows rėmelį. Naudinga išsaugant langus iliustracijoms.
* **-root** išsaugoti viso ekrano vaizdą. Šiuo atveju tai įvykdoma nedelsiant (nieko pele nurodyti nereikia).
* **-help** trumpai išvardinti konkrečios versijos bei distribucijos palaikomus raktus.

Komanda turi ir daugiau įvairioms specialioms situacijoms skirtų raktų, tačiau jų prireikia gana retai.

*.xwd* formatas aprašytas išeities kodo byloje **XWDFile.h**

## Literatūra
* http://www.xfree86.org/current/xwd.1.html
Grūtas

:: *Apie ežerą Druskininkų savivaldybėje skaitykite straipsnyje [[Grūtas (ežeras)]].*

**Grūtas** – kaimas Druskininkų savivaldybėje, 7 km į šiaurės rytus nuo Druskininkų, prie kelio . Išsidėstęs prie Grūto ežero, iš kurio išteka Grūtos upelis, prie pat Druskininkų įtekantis į Nemuną. Kitapus plento telkšo Ilgis. Kaimas garsėja Grūto parku-muziejumi – didele sovietinių skulptūrų ekspozicija, atidengta 2001 m. sapropelio telkinyje.

## Istorija

Grūto kaimas yra minimas nuo 1589 m.

XIX a. pateko į Trakų apskritį. 1866 m. buvo 8 namai, 85 gyventojai katalikai. Tarpukariu priklausė Lenkijai.

## Gyventojai

;Žymūs žmonės
* Bronius Akstinas, žurnalistas
* Edmundas Kibirkštis, inžinierius mechanikas

## Šaltiniai
Mv

**mv** – Linux ir Unix komanda failų perkėlimui ir pervadinimui.

Nurodant tą patį aplanką, tačiau kitą failo vardą, failą galima ir pervadinti.

Dažniausiai taikomas komandos variantas yra
 **mv** *sena_vieta/senas_failo_vardas nauja_vieta/naujas_failo_vardas*

arba (pervadinant)
 **mv** *senas_vardas naujas_vardas*

Jei pirmasis argumentas yra failo vardas, o antrasis – aplankas, komanda perkelia nurodytą failą į šį aplanką:
 **mv** *musu_failas /musu/kitas/aplankas*

Kai kada naudojama versija su **--target-directory** raktu:
 **mv** **--target-directory=***kur_perkelti failas_1 failas_2 .. failas_n*

Visi failai bus perkelti į aplanką *kur_perkelti*.

Kaip ir kitose komandose, galimas santykinis aplanko nurodymas bei vardo kortelės

Kiti dažnai naudojami raktai:
* **-f** (arba **--force**) be klausimų ištrinti nurodomoje vietoje jau esantį, kitą, tokį patį vardą turintį failą. Nesant šio rakto, sistema gali pareikalauti vartotojo patvirtinti jo sprendimą.
* **-i** (arba **--interactive**) visada klausti vartotojo prieš trinant failus. Priešingas - f.
* **-u** (arba -**-update**) perkelti tik tuos failus, kurie naujesni nei nurodytoje vietoje esantys to paties vardo failai. Taip pat perkeliami ir tie failai, kurių vardus turinčių kitų failų nurodytoje vietoje nėra.
* **-v** (arba **--verbose**) Aiškinti, kas daroma. Naudingas raktas mokantis komandą.
* **--help** trumpai paaiškinti, kaip naudotis komanda. Šiuo raktu galima gauti konkrečiai versijai ar distribucijai specifinės informacijos.

## Naudojimo sritis
Šiuo metu failus patogiau perkelti grafinės sąsajos įrankiais, tačiau mv komanda neretai naudinga įvairiuose skriptuose, kurie gali failų tvarkymo operacijas atlikti automatiškai.

## Literatūra
* http://www.linuxmanpages.com/man1/mv.1.php
Jaspis

**Jaspis** – oksidų klasės mineralas, matinė kvarco atmaina.

Paprastai jis yra raudonos, geltonos ar rudos spalvos.

Šis mineralas turi lygų lūžio paviršių ir naudojamas kaip papuošalas ar brangakmenis. Jis gali būti tobulai nupoliruotas ir naudojamas vazoms ar tabakinėms. Kartais jis būna sudarytas iš įvairių spalvų sluoksnių ir vadinamas sluoksniuotuoju jaspiu. Džaspilitas yra sluoksniuota geležies formacijų uoliena dažniausiai turinti savotiškus jaspio sluoksnius.
Dvergai

**Dvergai** – skandinavų mitologinės būtybės, nykštukai, gyvenantys Svartalfaheimo (Nidavelo) pasaulyje. Siejami su akmenimis, požemiu ir kalvyste. Tapatinami su juodaisiais elfais svartalfariais, kartais su troliais. „Voluspoje“ nykštukai skirstomi į tris gentis, kurias valdo: Motsognis, Durinas ir Dvalinas, kuris pagal *[[Hávamál]]* „atnešė“ runų rašymo meną. Nykštukai galėjo būti žemesnio rango dievybės panašiai kaip ir elfai. Minima, kad dangaus skliautą laiko keturi nykštukai: Nordris („šiaurė“), Sudris („pietūs“), Austris („rytai“) ir Vestris („vakarai“).

Nykštukai dvergai kilo iš milžino Imio lavono, kai dievai: Odinas, Vilis ir Vė kūrė pasaulį. Jie staigiai atsirado lyg lervos mirusio milžino kūne. Dievai suteikė protą ir žmogišką išvaizdą. Dvergai aprašomi kaip žmogui negražios ir mažios ūgiu, palyginus su žmogumi, būtybės. Dvergai bijo saulės šviesios, kuri gali juos paversti akmeniu. Gyvena Nidavele, viename iš devynių skandinavų kosmologijos pasaulių. Dvergai dažniausia savanaudžiai, godūs ir išradingi. Jie yra nagingi kalviai, padarę daugumą dievų artefaktų. Jų padaryti daiktai: Odino ietis Gugnis ir auksinis žiedas Draupnis, Toro kūjis Mjolnis, Sivės auksiniai plaukai, Frėjos vėrinys Brisingamenas, Freiro laivas Skidbladnis. Dvergai taip pat gamino tam tikros rūšies šalmus hulidsjalmus (*huliðshjálmr*) bei apsiaustus, kurių dėka tapdavo nematomi. Minima, kad skandinavų nykštukai kerštingi. Kai karalius Svafrlamis privertė dvergus Dvaliną ir Duriną pagaminti magišką kardą Tirfingą, dvergai kardą prakeikė. Pasakojama, kad karalius Sveigderas vyliojamas nyštuko įsikalino akmenyje.

## Svartalfaheimas
Dvergai gyvena Svartalfaheime (Nidavelire), kurį dvergams sukūrė dievai asai. Asai pasaulį sukūrė iš kirmėlių, atsiradusių milžino Imiro kūne.

Svartalfaheimas yra tarp Midgardo ir Helheimo pasaulių. Manoma, kad „Voluspoje“ minimas *Nidaveliras* ir „Jaunesniojoje Edoje“ minimas *Svartalfaheimas* yra vienas ir tas pats pasaulis. Svartalfaheime gyveno svatalfarai (svartálfar) – tamsieji elfai, kurie, kaip manoma, yra sinonimas Snorio Sturlusono minėtiems dvergams – nykštukams.
Detumescencija

**Detumescencija** ( – atslūgti, nustoti didėjus) – erekcijos silpnėjimas po ejakuliacijos ir orgazmo. Fiziologinė priešybė – tumescencija.

## Vyro detumescencija
Vyro erekcija ima slūgti praėjus kelioms sekundėms po orgazmo, varpa suminkštėja ir vyras pamažu netenka gebėjimo tęsti sueitį. Kai kuriems, ypač jauniems, vyrams detumescencija prasideda gerokai vėliau ir jie gali tęsti sueitį iki kito orgazmo.

## Moters detumescencija
Moterims detumescencija trunka daug ilgiau – apie 10–20 minučių, o jeigu nebuvo pasiektas orgazmas – iki 30–60 minučių ir ilgiau. Detumescencija gali atsirasti bet kada sueities metu, jeigu atsiranda pašalinių trikdžių.

## Išnašos
Tumescencija

**Tumescencija** ( – didėti, pūstis, brinkti) – akytkūnių padidėjimas lytiniuose organuose esant lytiniam susijaudinimui; organai tampa kietesni. Fiziologinė priešybė – detumescencija.

## Moters tumescencija
Susijaudinus moteriai, į lytinius organus priteka daug kraujo, todėl 2–3 kartus padidėja lytinės lūpos, pasikeičia jų spalva (nuo švelniai rausvos iki ryškiai ar tamsiai raudonos). Maždaug pusei moterų padidėja ir sustandėja varputė. Maždaug per 10–30 sekundžių nuo lytinio susijaudinimo pradžios moters lytiniai organai sudrėksta, makštis padengiama slidžiu skysčiu (makšties lubrikacija). Esant susijaudinimui, moters makštis pailgėja ir išsiplečia (tik išorinis trečdalis lieka siauresnis). Gimdos kaklelis ir kūnas šiek tiek pasikelia į viršų ir pasitraukia atgal. Makšties skersmuo ties gimdos kakleliu padidėja apie 2–3 kartus, panašiai pailgėja ir pati makštis.

## Vyro tumescencija
Prasidėjus lytinei stimuliacijai pas vyrą, mažiau nei per minutę kraujas taip pat priteka į lytinius organus, o veninės kraujagyslės šiek tiek susitraukia, šitaip sumažindamos kraujo ištekėjimą iš lyties organų. Dėl to varpos skersmuo padidėja apie 3 kartus, pailgėja 7–8 cm ir žymiai sukietėja.

## Šaltiniai
Azerbaidžano socialdemokratų partija

**Azerbaidžano socialdemokratų partija** (**ASDP**, *Azərbaycan Sosial – Demokrat Partiyası*) – kairioji Azerbaidžano politinė partija.

## Istorija

Pirmosios socialistų grupės Azerbaidžane susikūrė 1899 m. Baku, Giandžoje, Kedabeke. 1900 m. šešios organizacijos įkūrė socialdemokratų centrą, kuris užmezgė ryšius su *Kaukazo socialdemokratų sąjunga*. 1903 m. Tbilisyje buvo įkurta Kaukazo socialdemokratų organizacija, tačiau didžioji dalis Azerbaidžano socialdemokratų prisišliejo prie RSDDP ir įkūrė organizaciją *Hummet* (Energija), o 1910 m. tapo bolševikais. Vienas iš šios organizacijos vadovų buvo lietuvis Juozas Vareikis.

1917 m. liepos mėn. socialdemokratai įėjo į Baku tarybą, tačiau metų pabaigoje valdžią užgrobė bolševikai. 1918 m. vasarą išvijus bolševikus buvo paskelbta Azerbaidžano respublika, kuri gyvavo iki 1920 m. balandžio 28 d.

Partijos veikla Azerbaidžane buvo atkurta 1989 m. gruodžio 10 d. Pirmoji oficialiai įregistruota nekomunistinė partija (1990 m. birželio mėn.) Iš pradžių veikė Azerbaidžano liaudies fronto, vadovaujamo A. Elčibėjaus, 1992–1993 m. buvusio Azerbaidžano prezidentu, sudėtyje.

1990 m. *Demokratų bloko* sudėtyje dalyvavo parlamento rinkimuose, partijos pirmininkas Arazas Alizade buvo išrinktas parlamento nariu. Jo brolis Zarduštas dalyvavo prezidento rinkimuose prieš komunistų kandidatą Ajazą Mutalibovą, bet dėl nusiėmė savo kandidatūrą, protestuodamas dėl grubių rinkimų tvarkos pažeidimų.

1991 m. lapkričio mėn. ASDP, siekdama suderinti valdžios ir opozicijos santykius, inicijavo *Nacionalinės gynybos tarybos* sukūrimą. 1992 m. buvo įkurta žmogaus teisių gynimo *Helsinkio piliečių asamblėja*, kuriai vadovavo ASDP pirmininko pavaduotoja Arzu Abdulajeva.

Po 1993 m. Sureto Huseinovo organizuoto karinio perversmo buvo uždrausta. Iki šiol jai tenka dirbti beveik pogrindžio sąlygomis. 2001 m. ASDP su Ramizo Achmedovo vadovaujama *Azerbaidžano komunistų partija* ir Musos Tukanovo vadovaujama *Azerbaidžano vieningąja komunistų partija* susijungė į bloką *Socialistinis Azerbaidžanas*, tačiau rinkimuose jo nelydėjo sėkmė.

## Struktūra

Turi apie 1300 narių. Partijos organizacijos yra visuose didžiuosiuose miestuose. Pagrindinis organas – suvažiavimas, šaukiamas kas ketveri metai, renka du arba tris pirmininkus ir tarybą. Leidžia savaitraštį *Istiqlal* (Nepriklausomybė), kurio tiražas 2004 m. siekė 5000 egz.

Socialistų Internacionalo narė stebėtoja nuo 1996 m. rugsėjo 9 d., konsultacinė narė nuo 2003 m. spalio 27 d.

## Pirmininkai
* Nuo 1991 m. Zarduštas Alizade ir Arazas Alizade (gyvena tremtyje Maskvoje).
Freaky Styley

**„Freaky Styley“** – antrasis amerikiečių grupės „Red Hot Chili Peppers“ albumas, 1985 m. išleistas įrašų kompanijos „EMI“. Albumą prodiusavo George’as Clintonas iš Parliament-Funkadelic (tai bene daugiausiai įtakos „Red Hot Chili Peppers“ stiliaus formavimuisi turėjęs kolektyvas).

„Freaky Styley“ niekada nepateko į Billboard Top 200-tuką, o dauguma profesionalių muzikos kritikų jį ignoravo. Nepaisant to, šis albumas tapo (ir išliko) vos ne kulto objektu tarp ankstyvųjų grupės gerbėjų.

„Freaky Styley“ yra labiausiai artimas funk muzikai įrašas grupės istorijoje. Tai neabejotinai pats žaismingiausias, keisčiausias ir laisviausias „Red Hot Chili Peppers“ albumas.

## Dainų sąrašas

## Kūrybinė grupė
;Red Hot Chili Peppers
* Flea – bosinė gitara, papildomi vokalai
* Anthony Kiedis – vokalas
* Hillel Slovak – gitara, papildomi vokalai
* Cliff Martinez – būgnai

;Papildomi muzikantai
* Steve Boyd – papildomi vokalai
* George Clinton – papildomi vokalai
* Benny Cowan – trimitas
* Larry Fratangelo – perkusija
* Shirley Hayden – papildomi vokalai
* Robert „Peanut“ Johnson – papildomi vokalai
* Lous „Bro“ Kabbabie – papildomi vokalai
* Pat Lewis -papildomi vokalai
* Maceo Parker – saksofonas
* Mike „Clip“ Payne – papildomi vokalai
* Gary Shider – papildomi vokalai
* Joel Virgel – papildomi vokalai
* Fred Wesley – trombonas
* Andre Williams – papildomi vokalai

;Įrašas
* George Clinton – prodiuseris
* John Bauer – antrasis suvedimas
* Jim „JB“ Baurlein – suvedimas (daina „Sex Rap“)
* Ron McMaster – garso dizainas
* Bruce Nazarrian – suvedimas (dain „Yertle the Turtle“)
* Red Hot Chili Peppers – garso dizainas (daina „Sex Rap“)
* Jim Vitti – garso dizainas(dainos „The Brother’s Cup“ ir „Blackeyed Blonde“)
* Greg Ward – suvedimas
* Fred Wesley – pučiamųjų suderinimas

;Papildomi darbuotojai
* Nels Israelson – fotografija
* Henry Marquex – dizainas
* Peter Shea – dizainas
* Muruga Booker – masažai
* The Meters – dainos „Hollywood (Africa)“ kūrėjai
* Joe Sherman – kompozitorius
* Sly Stone – dainos „If You Want Me to Stay“ kūrėjas
Alisovo klimato klasifikacija

**Alisovo klimato klasifikacija** – klimato tipų klasifikacija, pasiūlyta Boriso Alisovo.

## Klimato juostos
* Arktinė ir antarktinė – vyraujančios oro masės yra arktinė arba antarktinė. Aukštas atmosferos slėgis, giedras dangus, labai žema temperatūra, iškrinta mažai kritulių. Sniegu ir ledu padengtas paviršius atspindi daug Saulės spindulių.
* Subarktinė ir subantarktinė – vyraujančios oro masės yra arktinė arba antarktinė ir vidutinių platumų. Vasara vėsi ir trumpa, žiema ilga ir labai šalta.
* Vidutinių platumų – vyraujanti oro masė yra vidutinių platumų. Saulės aukštis virš horizonto kinta sezonais, dėl to skiriasi metų laikai. Per metus iškrinta gana daug kritulių. Pakrantėse jų gausu, o vidinėse žemynų srityse mažai.
* Paatogrąžių arba subtropinė – vyraujančios oro masės yra vidutinių platumų ir atogrąžų. Vasarą vyrauja karšti ir sausi atogrąžų orai, o žiemą atslenka vėsūs, drėgni vidutinių platumų orai.
* Atogrąžų arba tropinė – vyraujanti oro masė yra atogrąžų. Būdingas aukštas atmosferos slėgis, giedras dangus. Būdinga didelė paros temperatūros amplitudė. Kritulių iškrinta labai mažai.
* Subekvatorinė – vyraujančios oro masės yra atogrąžų ir pusiaujo. Vasarą vyrauja šilti ir drėgni pusiaujo orai, o žiemą – sausi ir karšti atogrąžų orai.
* Pusiaujo arba ekvatorinė – vyraujanti oro masė yra pusiaujo. Būdingas žemas atmosferos slėgis, aukšta oro temperatūra. Lyja kiekvieną dieną (popietinės trumpalaikės liūtys).

## Susiję straipsniai
* Köppen klimato klasifikacija
Baltarusijos socialdemokratų partija Narodnaja Hramada

**Baltarusijos socialdemokratų partija Narodnaja Hramada** (**BSDP**, *Belaruskaja sacyjaldemakratyčnaja partyja – Narodnaja Hramada*) – Baltarusijos kairioji opozicinė partija.

## Istorija
Įkurta 1902 m. Petrapilyje, Vilniuje, Gardine ir Minske veikusių jaunimo kultūros švietimo būrelių pagrindu. 1902–1903 m. vadinosi *Revoliucionaja Hramada*. 1906 m. programa papildyta, numatė Baltarusijos autonomiją su seimu Vilniuje, žemės municipalizavimą, demokratines laisves.

Po 1905–1907 m. įvykių tapo legalia organizacija, leido laikraštį „*Naša niva*“ (Mūsų ežia), žadino tautinę savimonę. Po 1917 m. Vasario revoliucijos rėmė Laikinąją vyriausybę, vadovavo 1917 m. liepos mėn. įkurtai Baltarusijos Radai. 1917 m. liepos mėn. turėjo 5000, 1917 m. spalio mėn. – 10 000 narių.

1918 m. kovo 25 d. BSDP paskelbė Baltarusijos nepriklausomybę, bet pačioje partijoje iškilo bolševikų inicijuoti nesutarimai ir 1918 m. gegužės mėn. ji skilo į *Baltarusijos socialdemokratų partiją*, centristinę *Baltarusijos socialistų federaciją* ir *Baltarusijos socialistų revoliucionierių partiją*. Žymiausi BSDP lyderiai buvo A. Luckievičius, I. Luckievičius, V. Ivanovskis, J. Varonka, Z. Žylunovičius.

Po skilimo pagrindinę BSDP liniją išlaikė socialistų revoliucionierių partija, 1920 m. turėjusi 20 000 narių ir vadovavusi Baltarusijos mokytojų sąjungai (15 000 narių), Valstiečių sąjungai (20 000 narių) ir Jaunimo Hramadai (10 000 narių). Leido laikraščius „*Belaruskaja dumka*“ (Baltarusiška mintis) Gardine ir „*Hramadzijanin*“ (Sambūrietis) Vilniuje. Siekė Baltarusijos nepriklausomybės, priešinosi Rados dešiniųjų bendradarbiavimui su vokiečių ir lenkų okupacine valdžia, nepritarė 1921 m. Rygos taikos sutarčiai, nepripažino BTSR. Tačiau bolševikai 1924 m. suvažiavime Minske privertė BSDP paleisti.

1921–1927 m. Hramados CK biuras veikė Kaune. Žymiausi to meto veikėjai buvo P. Badunova, T. Grybas, A. Cvikevičius, V. Lastauskis.

## Atkūrimas
Baltarusijos socialdemokratų partijos – Narodnaja Hramada veikla atnaujinta Baltarusijoje 1989 m. Liaudies fronto sudėtyje, 1991 m. kovo mėn. tapo savarankiška. 1992 m. BSDP, Liaudies santarvės partija ir Baltarusijos vienybės ir santarvės partijos sudarė Socialdemokratų sąjungą ir jos frakciją AT. Šios partijos 1996 m. birželio 29 d. susijungė į BSDP.

2004 m. parlamento rinkimuose BSDP dalyvavo Demokratų centro koalicijoje, bet vietų negavo. 2006 m. prezidento rinkimuose BSDP kandidatu buvo iškėlusi Aleksandrą Kozuliną.

Socialistų Internacionalo narė stebėtoja nuo 1999 m. lapkričio 8 d., konsultacinė narė nuo 2003 m. spalio 27 d.
Benino socialdemokratų partija

**Benino socialdemokratų partija** (**PSD**, ) – Benino Respublikos kairioji politinė partija.

## Istorija

Nuo 1999 m. pirmininkas Bruno Amusu (*Bruno Amousou*). 2001 m. dalyvaudamas prezidento rinkimuose jis surinko 8,6, o antrame rate, kurį boikotavo kiti du kandidatai – 15, 9 % balsų.

2003 m. parlamento rinkimuose PSD dalyvavo *Prezidentinio judėjimo* koalicijoje kaip *Benino ateities sąjunga* ir laimėjo 31 ir 83 vietų.

Afrikos Socialistų Internacionalo narė. Socialistų Internacionalo konsultacinė narė nuo 1999 m. lapkričio 8 d., tikroji narė nuo 2003 m. spalio 27 d.
Reliatyvistinė čiurkšlė

**Reliatyvistinė čiurkšlė** – galinga elementariųjų dalelių-plazmos (daugiausia elektronų) čiurkšlė, kurią kai kada išmeta aktyvių galaktikų ir kvazarų centras. Čiurkšlės dalelės lekia beveik šviesos greičiu.

## Bandymai paaiškinti
Kaip tiksliai čiurkšlės susiformuoja, šiuo metu nėra žinoma. Svarstoma, jog galbūt jo šaltinis gali būti labai didelė (apie 10^{10} Saulės masių) juodoji bedugnė. Krisdama į ją, aplinkinė medžiaga pradeda žemėjančia orbita suktis aplink skylę, įsibėgėja iki didelio greičio ir, būdama įelektrinta, sukuria stiprius žiedinius magnetinius laukus. Toks darinys iš esmės galėtų generuoti dvi priešingomis kryptimis nukreiptas čiurkšles, statmenas medžiagos sukimosi aplink skylę plokštumai. Tačiau visos šios teorijos nepaaiškina, kodėl čiurkšlė yra taip smarkiai sufokusuota.

## Literatūra
* Hubble tinklalapis, M87

## Taip pat skaitykite
* Herbig-Haro objektas
Makroekonomika

**Makroekonomika** – ekonomikos mokslo šaka, kurios pagrindinės tyrimų kryptys yra nedarbas, infliacija, užimtumas, bendras nacionalinis produktas, bendras vidaus produktas (BVP).

## Objektas

### Krizės
* Infliacija
* Defliacija
* Hiperinfliacija
* Stagnacija
* Stagfliacija

### Ekonomikos politika
* Ekonomikos politika
* Finansų ir fiskalinė politika
* Valiutos politika
* Užimtumo politika
* Darbo rinkos politika
* Struktūrinė politika
* Reguliavimo politika
* Perskirstymo politika
* Darbo užmokesčio politika
* Aplinkos apsaugos politika
* Konkurencijos politika
* Stabilumo politika
* Socialinė politika
* Užsienio prekybos politika
* Plėtros politika
* Regioninė politika
* Augimo politika
Burkina Faso partija už demokratiją-socialistų partija

**Burkina Faso partija už demokratiją – socialistų partija** (**PDP/PS**, pranc.: *Congrès pour la Démocratie et le Progrès*) – Burkina Faso Respublikos kairioji politinė partija.

## Istorija

Įkurta 1978 m. susijungus kelioms Aukštutinės Voltos (taip iki 1984 m. vadinosi Burkina Fasas) politinėms grupėms. Iki 1997 m. vadinosi *Burkina Faso voltiečių progresyvus frontas*.

1978 m. parlamento rinkimuose gavo 16,2 balsų ir 9 vietas. 1982–1984 m. buvo nelegali, bazavosi Abidžane (Dramblio Kaulo krantas).

2002 m. parlamento rinkimuose surinkusi 7,5 % balsų laimėjo 10 vietų 111 vietų Nacionalinėje Asamblėjoje. 2005 m. prezidento rinkimuose Ali Lankoandė užėmė 6 vietą.

Socialistų Internacionalo narė nuo 2003 m.

Pirmininkas Žozefas Ki Zebro.
Dirvašliužiniai

**Dirvašliužiniai** (*Agriolimacidae*) – pilvakojų moliuskų (*Gastropoda*) klasės šeima, kuriai priklauso nedideli šliužai. Jų mantijos paviršius su žiedinėmis vagelėmis, kurių centras šviesesnis, ovalinis laukas truputį pakrypęs į mantijos dešinį pakraštį, prie kvėpavimo angos.

Lietuvoje aptinkama viena dirvašliužių gentis – *Deroceras* – ir šios jai priklausančios rūšys:
* Judrusis dirvašliužis (*Deroceras laeve*)
* Daržinis dirvašliužis (*Deroceras sturanyi*)
* Blyškusis dirvašliužis (*Deroceras agreste*)
* Tinklinis dirvašliužis (*Deroceras reticulatum*)

## Šaltiniai
The Uplift Mofo Party Plan

**„The Uplift Mofo Party Plan“** – trečiasis „Red Hot Chili Peppers“ albumas, kurį 1987-aisiais išleido įrašų kompanija „EMI“. Tai – pirmasis ir vienintelis „Red Hot Chili Peppers albumas“, kurį grupė išleido būdama pradinės sudėties (Anthony Kiedis, Flea, Hillelis Slovakas ir Jackas Ironsas).

„The Uplift Mofo Party Plan“ nė kiek nepakenkė tai, jog, vos išleistas, tuoj pat sukėlė diskusijas: TMRC (Tėvų muzikos resursų centras) atkreipė dėmesį į atvirai seksualius dainų žodžius ir nusprendė, jog jie yra netinkami masiniam publikavimui. Pavyzdžiui, daina „Special Secret Song Inside“ iš pradžių buvo pavadinta „Party On Your Pussy“. Žinoma, TMRC pareikalavo „EMI“ jį pakeisti. Tačiau originalus „Party On Your Pussy“ pavadinimas buvo sugrąžintas 2003-iaisiais perleidžiant albumą.

Ginčai nepadarė grupei jokios žalos: po visiškos komercinės „The Red Hot Chili Peppers“ ir „Freaky Styley“ nesėkmės, naujasis albumas „The Uplift Mofo Party Plan“ pirmą kartą įsiveržė į Billboard Top 200-tuką. Nors jis ir tepasiekė 148-ą vietą, „Red Hot Chili Peppers“ tai buvo pasiekimas. Jau per pirmus du mėnesius buvo parduota 50000 „The Uplift Mofo Party Plan“ kopijų, dabar šis skaičius jau pasiekė 500 000.

## Dainų sąrašas

## Kūrybinė grupė
;Red Hot Chili Peppers
* Anthony Kiedis&nbsp;– vokalas
* Hillel Slovak&nbsp;– gitara, sitaras (dainoje „Behind the Sun“), vocoder, papildomi vokalai
* Flea – bosinė gitara, papildomi vokalai
* Jack Irons&nbsp;– būgnai, papildomi vokalai

;Papildomi muzikantai
* Michael Beinhorn&nbsp;– papildomi vokalai
* John Norwood Fisher&nbsp;– papildomi vokalai
* David Kendly&nbsp;– papildomi vokalai
* Angelo Moore&nbsp;– papildomi vokalai
* Annie Newman&nbsp;– papildomi vokalai

;Įrašas
* Michael Beinhorn&nbsp;– prodiusavimas
* Russell Bracher&nbsp;– suvedimo asistentas
* Judy Clapp&nbsp;– suvedimas
* Stan Katayama&nbsp;– suvedimo asistentas
* John Potoker&nbsp;– suvedimas
* Howie Weinberg&nbsp;– garso dizainas

;Papildomi darbai
* Nels Israelson&nbsp;– fotografija
* Henry Marquez&nbsp;– dizainas
* Gary Panter&nbsp;– viršelis
Burundžio frontas už demokratiją

**Burundžio frontas už demokratiją**, (**FRODEBU**, , arba *Le Parti Sahwanya*) – Burundžio kairioji demokratinio socializmo politinė partija.

## Istorija

Įkurtas 1986 m. vietoje Burundžio darbininkų partijos Melchioro Ndadajės iniciatyva. Legalizuotas 1992 m. Didžiausia dalis partijos narių – iš hutu genties.

1993 m. pirmuosiuose daugiapartiniuose parlamento rinkimuose FRODEBU buvo gavęs 70 % balsų ir 65 iš 81 vietos Nacionalinėje Asamblėjoje. Prezidento rinkimus laimėjo M. Ndadajė. Tačiau tutsių genties kariškiai nužudė prezidentą ir pradėjo pilietinį karą.

Pasibaigus pilietiniam karui 2005 m. parlamento rinkimuose FRODEBU gavo 21,7 % balsų ir 30 iš 118 vietų Nacionalinėje Asamblėjoje bei 5 iš 49 Senate.

SI konsultacinis narys nuo 2003 m. spalio 27 d.

## Pirmininkai

* 1986 m. – Melchioras Ndadajė,
* 1993 m. – Silvestras Ntibantunganija,
* 1995 m. – dr. Žanas Minani.

## Nuorodos

* Oficiali svetainė